laion/Wikipedia-Exotic huggingface dataset:
Konstantin Sakajev

Konstantin Rufovitš Sakajev (vene keeles Константин Руфович Сакаев; sündinud 13. aprillil 1974 Leningradis) on Venemaa maletaja ja maleliteraat, rahvusvaheline suurmeister (1993). Sakajev on tulnud kahel korral noorte maailmameistriks: 1990. aastal Singapuris U16- ja 1992. aastal Duisburgis U18-vanuseklassis. Suurmeistriks sai ta 19-aastaselt 1993. aastal. Kolm aastat varem oli ta saanud FIDE-lt rahvusvahelise meistri nimetuse. Venemaa meistrivõistlustel jagas Sakajev 1998. aastal esikohta (Bergeri koefitsientide alusel jäi talle kolmas koht) ja 1999. aastal Moskvas võitis meistrikulla. 2007. aasta meistrivõistlustel tuli seitsmendaks. Sakajev on mänginud FIDE maailmameistrivõistlustel (nokautsüsteemis peetud turniirid). 1999. aastal sai ta Las Vegases turniiritabelis 28. asetuse. Kaotas teises ringis Joël Lautier'le tulemusega 1,5:2,5 ja langes edasisest konkurentsist välja. 2000. aastal New Delhis kaotas avaringis Sergei Volkovile 2,5:3,5. Detsembris 2001 Moskvas jõudis kolmandasse ringi, kus kaotas Jevgeni Barejevile 1:3. 2004. aastal Tripolis võitis avaringis Dimítrios Mastrovasílise, teises ringis Šarūnas Šulskise, kuid kaotas kolmandas ringis Aleksei Drejevile tasavägises matšis tulemusega 3:4 Sakajev on osa võtnud ka kahest Hantõ-Mansiiskis peetud maailma karikaturniirist: 2005. aastal tuli ta 16. kohale (10 paremat kvalifitseerusid pretendentide turniirile), seejuures võitis ta kolmandas ringis Sergei Tiviakovi ja kaotas kaheksandikfinaalis Sergei Rublevskile (1,5:0,5). 2007. aastal võitis ta avaringis Nikita Vitjugovi, kuid kaotas teises ringis Jevgeni Aleksejevile (0,5:1,5) ja langes edasisest konkurentsist välja. Sakajev on võitnud Venemaa esindusvõistkonna koosseisus kahel maleolümpial kuldmedali (1998, 2000). 1992. aastal Moskvas peetud maleolümpial võitis ta Venemaa 2. võistkonnas pronksmedali. Sakajev tegutseb ka maletreenerina. Avaldanud mitu maleraamatut. Sakaev, Konstantin, and Semko Semkov. 2003. "The Queen’s gambit accepted: 1.d4 d5 2.c4 dc4. Current theory and practice series". Sofia, Bulgaria: Chess Stars Sakaev, Konstantin. 2004. "How to get the edge against the Gruenfeld: 1.d4 Nf6 2.c4 g6. Current theory and practice series". Sofia, Bulgaria: Chess Stars Sakaev, Konstantin, and Semko Semkov. 2005. "Latest trends in the semi-Slav Anti-Meran: 1.d4 d5 2.c4 c6 3.Nc3 Nf6 4.e3 e6 5.Nf3 Nbd7 6.Qc2. Current theory and practice series“. Sofia: Chess Stars Konstantin Sakajev FIDE andmebaasis
Georgi Tõmošenko

Georgi Anatolijovõtš Tõmošenko (ukraina keeles Георгій Анатолійович Тимошенко; sündinud 1. juunil 1966 Kiievis) on Ukraina maletaja, rahvusvaheline suurmeister (1994). Tõmošenko tuli 1988. aastal Moskva malemeistriks. 1989. aastal jagas ta koos Lembit Olli ja Jaan Ehlvestiga esikohta Tallinnas toimunud Paul Kerese mälestusturniiril. Samal aastal andis FIDE talle rahvusvahelise meistri nimetuse. 1990. aastal võitis Tõmošenko Edmundstonis Kanada lahtised meistrivõistlused. Suurmeistriks sai ta 28-aastaselt 1994. aastal. 2007. aastal võitis Tõmošenko teist korda Paul Kerese mälestusturniiri. Ta töötab ka maletreenerina. Georgi Tõmošenko. ratings.fide.com
Hõbepuu

Hõbepuu (Elaeagnus) on õistaimede perekond hõbepuuliste sugukonnast. Pärinevad Hiinast ja Kesk-Aasiast. Kasvab loodusikult liivasel mullal, mäekülgedel ja kaljudel. Rohkeõieline hõbepuu (Elaeagnus multiflora) Sarik-hõbepuu (Elaeagnus umbellata) Ahtalehine hõbepuu (Elaeagnus angustifolia) Läikiv hõbepuu (Elaeagnus commutata) Hõbepuude juuremügaras asuvad aktinobakterid, mis on lämmastikku fikseerivad sümbiondid. Läikiva hõbepuu viljad ei sünni süüa, kuid söödavad on ahtalehise, rohkeõielise ja sarik-hõbepuu viljad. Eestis kasutatakse haljastuses läikivat hõbepuud. Hõbepuud sobivad kasvatamiseks meetaimena. Hõbepuu vilju kasutatakse seedehäirete raviks. Need on toniseeriva ja põletikuvastase toimega. Robert Piir (2008). Vähetuntud marjad aias. Tallinn: Maalehe Raamat. Rein Sander (11.06.2009). "Magus lõhn ja hõbedased lehed". Maakodu. Vaadatud 23.03.2020.
Aršak Petrosjan

Aršak Bagrati Petrosjan (armeenia keeles Արշակ Բագրատի Պետրոսյան; sündinud 16. detsembril 1953 Jerevanis) on armeenia maletaja ja maletreener, rahvusvaheline suurmeister (1984), FIDE vanemtreener (2004). Petrosjan lõpetas 1975. aastal Jerevani Riikliku Ülikooli ajalooteaduskonna filosoofiaosakonna. On saanud hiljem filosoofiakandidaadi kraadi. Maletama õppis Petrosjan isa käe all kuueaastaselt. Seitsmeaastaselt võitis ta Jerevani simultaani andma tulnud suurmeister Salo Flohri. 15-aastaselt 1969. aastal täitis Petrosjan meistrinormi. On tulnud kahel korral Armeenia malemeistriks (1974, 1976). 1978. aastal andis FIDE talle rahvusvahelise meistri nimetuse. Suurmeistriks sai Petrosjan 31-aastaselt 1984. aastal. 1985. aastal pääses Petrosjan mängima NSV Liidu meistrivõistluste finaalturniirile, kus jäi 20 osavõtja seas jagama 17.–18. kohta. Petrosjan võitis Armeenia võistkonna koosseisus 1999. aastal Bathumis Euroopa võistkondlikel meistrivõistlustel kuldmedali ja 1992. aastal maleolümpial Manilas pronksmedali. Petrosjan tegutseb ka treenerina. Ta on olnud Armeenia malekoondise treener. Ta on treenerina abistanud Rafajel Vahanjani, Vladimir Hakobjani, Levon Aronjani, Oleg Romanišinit ja Arkadij Naiditschit. Petrosjani väimees on Ungari malesuurmeister Péter Lékó, kes pärast naisevõttu kutsus Petrosjani Ungarisse enda treeneriks.  Aršak Petrosjan – pildid, videod ja helifailid Wikimedia Commonsis Aršak Petrosjan FIDE andmebaasis
Rohkeõieline hõbepuu

Rohkeõieline hõbepuu (Elaeagnus multiflora) on hõbepuu perekonda kuuluv põõsaliik. Arvatakse, et rohkeõieline hõbepuu pärineb algselt Kesk-Hiinast ning on sealt levinud edasi Koreasse ja Jaapanisse. Liik on sisse viidud Lõuna-Sahhalinile. Liik kasvab 1,5 m kõrguseks, mis moodustab tüve ümber juurevõsa. Võrsed on pruunid ning nendel asuvad paarisentimeetrised, jäigad ogad. Taimel on elliptilised või piklikovaalsed lehed, mis on pikalt väljaveninud alusega. Need on paksud, sileda pealispinnaga, lehe alumist pinda katavad hõbehallid karvakesed. Õied on torujad, mõlemasoolised, healõhnalised. Õitsemise aeg saabub mai teisel poolel. Õies on neli kroonlehte ja tolmukat ning üks emakas. Vili kuulub luuviljade klassi. Viljad on söödadavad. Vili on enne küpsuse saavutamist kollane ning küpsedes punane. Keskmine vilja mass 1 g. Seeme moodustab vilja massist 20%. Liik viljub ka üksikpõõsana. Viljade valmimise algus on juuli teisel poolel kuni augustis. Viljad on magushapu, veidi parkiva maitsega, viljaliha on sültjas. Rohkeõieline hõbepuu võib mõnel aastal lumepinnani külmuda, kuid see sõltub talvest ja kasvukohast. Taim taastub hästi pärast külmumist. Enamasti on liik talvekindel, taludes ilma katmata temperatuure –25 ... –27 °C. Õitseb ja viljub rahuldavalt. Perspektiivi puuviljanduslikuks kasvatamiseks võiks olla Kagu-Eestis. Rohkeõielisel hõbepuul on dekoratiivne väärtus. Robert Piir (2008). Vähetuntud marjad aias. Tallinn: Maalehe Raamat.
Mandelbroti fraktal

Mandelbroti fraktal ehk Mandelbroti hulk on kompleksarvude hulk c {\displaystyle c} , mille puhul funktsioon f c ( z ) = z 2 + c {\displaystyle f_{c}(z)=z^{2}+c} ei haju lõpmatusse kordamisel alates väärtusest z = 0 {\displaystyle z=0} ehk teisiti öeldes, mille puhul järgnevus f c ( 0 ) {\displaystyle f_{c}(0)} , f c ( f c ( 0 ) ) {\displaystyle f_{c}(f_{c}(0))} ... jääb absoluutväärtuselt piiritletuks. Mandelbroti fraktali definitsiooni esitas prantsuse matemaatik Adrien Douady, andes sellele nime Benoit Mandelbroti järgi. Adrien Douady and John H. Hubbard, Etude dynamique des polynômes complexes, Prépublications mathémathiques d'Orsay 2/4 (1984 / 1985)
STS-81

STS-81 oli NASA Space Shuttle'i programmi missioon, mida teenindas kosmosesüstik Atlantis. STS-81 startis 12. jaanuaril 1997 ja põkkus Miriga 15. jaanuaril. Missiooni raames külastati Vene kosmosejaama Mir, viies sinna varustust ja vahetades selle meeskonda, John Blaha asemel jäi jaama Jerry Linenger. Atlantise pardal oli ka SPACEHABi moodul, milles sooritati teaduslikke katseid. Atlantis naasis Maale 22. jaanuaril. "STS-81". NASA. Vaadatud 23. märts 2020.
Sarik-hõbepuu

Sarik-hõbepuu (Elaeagnus umbellata) on hõbepuu perekonda kuuluv põõsaliik. Pärineb Ida-Hiinast, Koreast ja Jaapanist. Liik kasvab kuni 2 m kõrguse laiuva põõsana, läbimõõt võib olla kuni 3 m. Okstel paiknevad teravad ja jäigad ogad. Lehekuju on kitsas-elliptiline, ääred on kaardunud sissepoole. Lehed on noorena hõbedased, hiljem muutub lehe pealmine külg roheliseks ja alakülg jääb hõbedaseks. Õitseb mais kuni juunis. Õied on väikesed, kollase värvuse ja meeldiva aroomiga. Viljad valmivad augustis kuni septembris. Viljad on kujult ovaalsed, roosakas-punase värvusega ning kaetud kollakaspruunide hõbedaste täppidega. Viljakest on tugev, kuid viljaliha pehme. Viljad võivad paikneda ükshaaval või rühmiti sarikates. Vilja sees on luuseeme. Liigi talvekindlus Eestis on rohkeõielise hõbepuu omast veidi väiksem. Taim võib külma talve korral külmuda kuni lumepinnani, ta küll taastub, kuid see mõjub halvasti saagikusele. Kasvatamist võiks proovida Saaremaal või väiksemate saarte kuivematel liivikutel ja kaitstud kasvukohtades. Sarik-hõbepuu viljadest saab valmistada mahla. Liigil on head dekoratiivsed omadused, kevadel pakuvad silmailu sarik-hõbepuu õied, suvel on lehestik ilusa hõbedase varjundiga ning sügisel paistavad silma tema punased viljad. Sarik-hõbepuud võib kasvatada meetaimena. Sarik-hõbepuu viljades on hapete sisaldus 1,5%, suhkrute sisaldus 7,5%, C-vitamiini sisaldus 8–45 mg 100 g toormassi kohta. Robert Piir (2008). Vähetuntud marjad aias. Tallinn: Maalehe Raamat.
Prószków

Prószków (saksa Proskau) on linn Poolas Opole vojevoodkonnas Opole maakonnas, Prószkówi valla halduskeskus. Prószków asub Opolest umbes 11 km lõunaedelas. Asulat on esmamainitud 1250. aastal, linnaõigused sai 1560. aastal, kuid kaotas need 1915. aastal. Kuni 1945. aastani oli Prószków Saksamaa koosseisus. Linnaõigused sai Prószków tagasi 2004. aastal. Linna olulisim vaatamisväärsus on Prószkówi loss, mis omandas praeguse kuju ümberehituse käigus aastatel 1677–1683. https://bdl.stat.gov.pl/api/v1/data/localities/by-unit/031613209104-0502523?var-id=1639616&format=jsonapi, vaadatud 7.10.2022. Zamek w Prószkowie Zamki znane j nieznane Prószków Encyklopedia PWN Castle in Prószków (Zamek w Prószkowie) Visit Opolskie
STS-80

STS-80 oli NASA Space Shuttle'i programmi missioon, mida teenindas kosmosesüstik Columbia. Missioon startis 19. novembril 1996 ning selle eesmärgiks oli paigutada kaks satelliiti orbiidile ja need hiljem uuesti kinni püüda. Missiooni ajal sai Story Musgrave ainsaks inimeseks, kes on lennanud kõigi viie NASA kosmosesüstikuga. STS-80 oli Space Shuttle'i programmi pikim mission. Missiooni ajal pidi toimuma ka kaks väljumist avakosmosesse, kuid need tuli õhuluku luugiga tekkinud probleemide tõttu tühistada. Columbia naasis Maale 7. detsembril.
Koroonapandeemia Kreekas

2020. aasta koroonapandeemia Kreekas on osa ülemaailmsest koroonaviirushaiguse pandeemiast. Esimene nakatunu tuvastati Kreekas 26. veebruaril 2020. See oli 38-aastane naine Thessaloníkis, kes oli hiljuti käinud Milanos. Tuvastatud nakatunuid Kreekas, allikas: [1] 23. märts – peaminister Kyriákos Mitsotákis kehtestas alates kella 6.00-st üleriigilise liikumiskeelu ja selle rikkujatele trahvi summas 150 eurot. Mõjuvatel põhjustel kodust väljas viibivatel inimestel peab olema kaasas isikut tõendav dokument ja eelnevalt täidetud ametlik vorm kodust lahkumise põhjendustega. Greece Goes on Coronavirus Lockdown Greek Reporter, 22.03.2020. https://eody.gov.gr/neos-koronaios-covid-19/ https://lab.imedd.org/covid19/
Ahtalehine hõbepuu

Ahtalehine hõbepuu (Elaeagnus angustifolia) on hõbepuu perekonda kuuluv põõsaliik. Pärineb Kesk-Aasiast ja Taga-Kaukaasiast, kuid kasvab looduslikult ka Lääne-Euroopas ja Lääne-Siberis. Kasvab looduslikult kuivades poolkõrbes või kõrbelistel aladel. Oma kodumaal kasvab liik väikese puu või põõsana. Oksad on kaetud kuni 3 cm pikkuste teravate ogadega. Noored võrsed on kaetud hõbedaste tähtkarvakestega. Õied on väikesed, kellukjad, kollaste kroonlehtedega. Vili on ovaalne, kollase värvusega. Viljad valmivad hiissügisel. Vilja sees on võrdlemisi suur luuseeme. Vili on kuiva, jahuse, kuid magusa maitsega. Eelistab kasvamiseks kuiva ja liivast kohta, kus ei teki seisvat vett. Kasvab hästi nõlvakutel ja liivikutel. Ahtalehine hõbepuu on Eestis lühiealine, mis on tingitud ebastabiilsetest talvedest ning suurest niiskusest kevad-talvel. Ahtalehine hõbepuul ei oma suurt väärtust viljapuuna kasvatamiseks. Ahtalehise hõbepuu vilju saab kasutada kuivatamiseks. Viljadest valmistatakse jahu. Ahtalehisel hõbepuul on dekoratiivsed omadused. Robert Piir (2008). Vähetuntud marjad aias. Tallinn: Maalehe Raamat.
Naeriliblikas

Naeriliblikas (Pieris napi) on põualibliklaste sugukonda kapsaliblika perekonda kuuluv liblikas. Pieris napi ♂ Pieris napi ♂ △ Pieris napi ♀ Pieris napi ♀ △ Naeriliblikas on levinud kogu Euroopas, aga ka Põhja-Aafrikas, suures osas Aasiast ja Põhja-Ameerikas. Naeriliblikas andmebaasis eElurikkus
AEGAON

AEGAON on käekellasid tootev Eesti firma, mis loodi 2012. aastal. 2017. aastast on brändi omanikuks AEGAON OÜ. Nimi AEGAON tuleneb inimeste kiirele elustiilile vastandumisest ning meenutab kandjaile, et ka tempoka elu kõrval tuleb leida aega iseendale oluliste asjade jaoks. Kellade disaineriks ja brädni looja on Janno Roodi. Käekellade disain on autori sõnul iseloomukas ning minimalistlik, pakkudes alternatiivi klassikalistele käekelladele. Tänaseks on firma oma tooteid müünud rohkem kui kolmekümnes riigis üle kogu maailma ning ettevõtte Facebooki lehte jälgib üle 80 000 fänni. 2019. aasta sügisel kinkis Eesti Vabariigi president AEGAON käekella visiidil Jaapanisse Kanagawa prefektuuri juhile, Yūji Kuroiwale. Eestis on kellade disaini enda jaoks leidnud mitmed tuntud inimesed nagu Genka, Ott Tänak, Kalev Kruus jt. Kellade disaineril Janno Roodil tekkis kellade kujunduseks idee, kui ta nägi Elvis Presleyt oma muusikavideos "Always On My Mind" kandmas äärmiselt suurt käekella. Inspireerituna popkuninga stiilist, omandas Roodi vajalikud teadmised ning lõi 2012. aastal oma visiooni ideaalsest käekellast. "Peacemaker65" - just see oli esimese kella nimeks, millele järgnes paar aastat hiljem "Tabula Rasa". Need kaks mudelit on tänaseni AEGAON tootevalikus. Kellad valmivad Eestis käsitööna ning kokkupanemisel kasutatakse peamiselt Šveitsi ja Jaapani päritolu kvaliteetseid materjale. Tootevalikusse kuulub ka Damaskuse terasest kõige kallim Eestis tehtud kell Peacemaker 65 Damascus Edition. Algkapitali kaasas AEGAON 2014. aastal Indiegogo. ühisrahastusplatvormi abil, kus suudeti koguda üle 23 000 euro. [1] Sibold, Gregor (06.11.2016). "See on kõige kallim käekell, mis Eestis tehtud on". Geenius.ee. [2] Koduleht
Szprotawa

Szprotawa (saksa Sprottau) on linn Poolas Lubuszi vojevoodkonnas Żagańi maakonnas, Szprotawa valla halduskeskus. Szprotawa asub Żagańist umbes 16 km idakagus Bóbri jõe ääres. Asulat on esmamainitud 1000. aastal, linnaõigused sai 1260. aasta paiku. Kuni 1945. aastani oli linn Saksamaa koosseisus. Linna olulisemad vaatamisväärsused on 16. sajandil rajatud kahe torniga raekoda ja gooti stiilis Püha Neitsi Maarja Taevamineku Kirik. https://bdl.stat.gov.pl/api/v1/data/localities/by-unit/020811410074-0988603?var-id=1639616&format=jsonapi, vaadatud 4.10.2022. Szprotawa Encyklopedia PWN Szprotawa Spangshus Szprotawa – church of the Assumption of the Blessed Virgin Mary Ancient and medieval architecture
Yoweri Hunter Wacha-Olwol

Yoweri Hunter Wacha-Olwol oli Uganda presidendikomisjoni liige 13. maist 1980 kuni 15. detsembrini 1980. Advokaat töötas hiljem kohtunikuna. Pärast president Godfrey Binaisa kukutamist loodi üleminekuperioodiks kuni valimisteni detsembris 1980 presidendikomisjon, kuhu kuuluvad kohtunikud Polycarp Nyamuchoncho ja Wacha-Olwol ning Saulo Musoke.
Ritter (aadlisuguvõsa)

Ritter, ka Rittern oli täpselt teadmata päritolu aadlisuguvõsa. Suguvõsa esindaja Johann Ritter oli 1542 Liivimaal vasall. Arvatakse, et Johanni pojapoeg oli Rootsi ooberstleitnant Albrecht, kes 1652 oli Viljandimaal Paenasti mõisnik. Suguvõsa kanti 1746 Eestimaa rüütelkonna aadlimatriklisse. Damier, P. E. & Ando Pajus, 2007. Eestimaa rüütelkonna vapiraamat. Tänapäev, lk 130
Bounnhang Vorachith

Bounnhang Vorachith (lao keeles ບຸນຍັງ ວໍລະຈິດ; sündinud 15. augustil 1937) on Laose poliitik, kes oli aastatel 2016–2021 Laose president ja Laose Rahvarevolutsioonilise Partei peasekretär. Ta oli aastatel 1996–2001 asepeaminister, 2001–2006 peaminister ning 2006–2016 asepresident. Boungnang Vorachith liitus 1951. aastal Pathet Lao vastupanuliikumisega ning asus tööle relvajõudude propagandaharusse Savannakheti. Aastal 1956 viidi ta üle sõjaväkke. Ta õppis 1958–1961 Vietnamis ning seejärel naasis Laosesse, et aidata valmistuda Luang Namtha provintsi vallutamiseks. Pärast edukat sõjakäiku Luang Namthasse 1962. aastal, läks ta Vietnami sõjaakadeemiasse õppima. Aastal 1964 naasis ta kodumaale ning 1969. aastal sai temast korraldustoimkonna juht Xiangkhouangi provintsis. Aastal 1972 nimetati ta Louangphabangi provintsi põhjarinde asekomandöriks. Kaks aastat hiljem sai temast partei kaitsejõudude sekretär neutraalses Louangphabangi linnas. Aastal 1976 sai temast riigi põhjaosa relvajõudude poliitiline juht. Aastal 1978 läks ta uuesti Vietnamisse õppima, sellel korral poliitikateooriat. Aastal 1981 määrati ta relvajõudude poliitiliseks juhiks ning aastatel 1991–1996 oli ta Savannakheti provintsi kuberner. Tal on abikaasa Khammeungiga viis last: kolm poega ja kaks tütart. Enne peaministriks saamist aastal 2001, oli ta aastast 1996 olnud asepeaminister. Lisaks oli ta aastatel 1996–1999 Laose-Vietnami koostöökomitee esimees ning 1999–2001 Laose rahandusminister. Ta valiti 26. märtsil 2001 Laose ministrite nõukogu esimeheks ehk peaministriks. 8. juunil 2006 sai uueks peaministriks Bouasone Bouphavanh, Vorachith määrati president Choummaly Sayasone asepresidendiks. Ta valiti 22. jaanuaril 2016 Laose Rahvarevolutsioonilise Partei 10. kongressil partei uueks peasekretäriks ehk de facto riigipeaks. Bounnhang Vorachith on tihedalt seotud Vietnamiga. Ta on seal omandanud nii sõjalise hariduse kui ka pärast Laose Demokraatliku Rahvavabariigi asutamist 1975. aastal õppinud sotsialistlikku filosoofiat. McPhillips, Jody (15. august 2001). "Lao Prime Minister Begins Three-Day Visit". The Cambodia Daily. Originaali arhiivikoopia seisuga 15. august 2019. Vaadatud 8. mai 2019. "Archived copy". Originaali arhiivikoopia seisuga 9. veebruar 2019. Vaadatud 9. veebruar 2019.{{cite web}}: CS1 hooldus: arhiivikoopia kasutusel pealkirjana (link) "Asian Survey". University of California Press. 8. mai 2006. Vaadatud 8. mai 2019 – cit. via Google Books. "ຊີວະປະຫວັດຫຍໍ້ຂອງ ທ່ານ ບຸນຍັງ ວໍລະຈິດ". Originaali arhiivikoopia seisuga 8. mai 2019. Vaadatud 8. mai 2019. "ທ່ານ ບຸນຍັງ ວໍລະຈິດ - China Radio International". laos.cri.cn. Vaadatud 8. mai 2019. "Profile: Laos' new president is last of old guard- Nikkei Asian Review". Nikkei Asian Review (inglise). Vaadatud 10. november 2017. "Ruling communists in Laos promote VP as country's new leader", Associated Press, 22 January 2016.
Schnepfau

Schnepfau on vald Austria Vorarlbergi liidumaal Bregenzi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Koroonapandeemia Serbias

Koroonapandeemia Serbias on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast. Esimene nakatumisjuhtum tuvastati Serbias 6. märtsil 2020. Nakatunu oli 43-aastane Bačka Topolas elav mees, kes oli käinud Budapestis. Tuvastatud nakatunuid Serbias, allikas: [1] 20. märtsil suri Serbias esimene koroonaviirusega nakatunu. 30. märtsil suri koroonaviirushaigusse Serbia õigeusu piiskop Milutin Knežević. "PBC stats". stat.gov.rs. 2019. Guy Delauney (10. veebruar 2020). "Covid: How Serbia soared ahead in vaccination campaign" (inglise). BBC News. Vaadatud 10.02.2020. "Cumulative COVID-19 vaccination doses administered per 100 people" (inglise). Our World in Data. Vaadatud 10.02.2020. "Регистрован први оболели од COVID-19. Пацијент у стабилном стању, држава спремна". Originaali arhiivikoopia seisuga 28. juuli 2020. Vaadatud 23. märtsil 2020. Корона вирус COVID-19
Lõks (püünis)

Lõks on harilikult langeva uksega, langeva raskusega või vedruga kasutatav püünis. Lõks on automaatselt toimiv, selle mehhanismi käivitab saakloom ise, kui ta haarab tugipulgast ja tallalauast koosneva luku külge kinnitatud söödast. Eestis on kasutusel olnud kahte tüüpi lõkse – looma elusana püüdmiseks oli kastlõks, looma surmav oli lööklõks. Lööklõksude hulka kuuluvat vedrulõksu kasutati hiire- ja rotilõksuna. Eesti eri piirkondades ja murretes on sõnal lõks olnud ka muid tähendusi: lõksatus (Tõstamaa, Halliste jt) luksatus (Juuru, Puhja) laterdis (Saarde, Tori jt) kergemeelne (Audru, Karksi jt) logu, loks (Risti, Kodavere jt) puder (Muhu) lõug (Halliste, Hargla) Eesti rahvakultuuri leksikon (3. trükk). 2007. Koostanud ja toimetanud Ants Viires. Tallinn, Ühiselu AS trükikoda. Lk 154 Lõks Eesti murrete sõnaraamat Lõks Eesti Rahva Muuseum
Schoppernau

Schoppernau on vald Austria Vorarlbergi liidumaal Bregenzi ringkonnas. Kuni 10. sajandini näib Schoppernau olevat põline džungel. Selline olukord kestis läbi kogu keskaja. Schoppernau ja Au olid viimased külad, mis Bregenzerwaldis asustati. Alguses kasutati Schoppernaud ilmselt lammaste karjamaana, vähemalt nimi ("Schappernouw" = Schafau) osutab sellele. Geograafilise läheduse tõttu arenesid Schoppernau ja Au sarnaselt. Schoppernau on osa Bregenzerwald Umgangist (sõna otseses mõttes "Bregenzerwaldi jalutuskäik"). Jalutuskäik näitab 12 traditsiooniliselt ehitatud küla Bregenzerwaldis. Maastiku, avalike hoonete, elamute ja igapäevaste objektide abil saavad jalutajad kogeda tüüpilist Bregenzerwaldi arhitektuuristiili läbi aegade. Mõned üheksast Schoppernau jalutuskäigu jaoks valitud hoonest on järgmised: Bergkäserei Schoppernau, talumajad, vana saeveski, tuletõrje ja algkool. 19. sajandi vahvärk talumaja Schoppernaus: paljud talumajad Bregenzerwaldis on nn vahvärkmajad, millel on ülekattega talad ja mis on tihendatud samblaga. Franz Michael Feldermuseum tutvustab kirjaniku, põllumehe ja ühiskondliku reformi läbiviija Franz Michael Felderi elu ja tööd. Teda peetakse üheks kõige kuulsamaks ajalooliseks isikuks Bregenzerwaldist. Schoppernau kihelkonnakirik ehitati 1710. aastal arhitekt Johann Brenner von Gräsalpi (1664-1749) poolt. 1838. aastal paigaldati orel. 1917. aastal võeti Esimese maailmasõja tõttu ära kõik neli kirikukella. Austrias on Schoppernau tuntud Bregenzerwaldi bändi Holstuonarmusigbigbandclub laulust "Vo Mello bis ge Schoppornou" (alemanni murdes: Mellaust Schoppernausse). Franz Michael Felder (1839–1869) Walter Strolz (* 1927) Horizon Field Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Niidu mõis (Rääma)

Niidu mõis (saksa keeles Oskarshof, alates 1839. aastast Nitau, ka Nido) on tänapäeva Pärnu territooriumil, omaaegses Pärnu Elisabethi kihelkonnas asunud endise Rääma mõisa kõrvalmõisana tegutsenud karjamõis.
Kęstutis Navickas

Kęstutis Navickas (sündinud 13. juunil 1970 Kaunases) on Leedu keskkonnakaitsja ja poliitik. Ta oli 13. detsembrist 2016 kuni 7. detsembrini 2018 Leedu keskkonnaminister. Ta on alates 11. detsembrist 2020 Leedu põllumajandusminister Ta lõpetas aastal 1988 Kaunase 25. Keskkooli. Seejärel lõpetas ta Kaunases elektromehaanikuna 40. tehnikakooli. Ametikoolis õppides astus ta Kaunase noorteturismiklubisse "Sakalas", kus ta reisis Karakumi kõrbesse, Kaukaasiasse, Altai mägedesse ja Karjalasse. Ta lõpetas aastal 1999 Vilniuse ülikooli ajaloo bakalaureusena. Aastal 2009 lõpetas ta Mykolas Romerise Ülikooli magistrikraadiga säästva arengu alal juhtimises ja halduses. 13. detsembrist 2016 kuni 7. detsembrini 2018 oli ta Leedu keskkonnaminister.